laion/Wikipedia-Exotic huggingface dataset:
Vágner Love

Vágner Love (õieti Vágner Silva de Souza; sündinud 11. juunil 1984 Rio de Janeiros) on Brasiilia jalgpallur, kes mängis ründajana viimati Brasiilia esiliigaklubis Sport Club do Recife. Ta alustas klubikarjääri 2000. aastate alguses kodumaal Palmeirases. Klubikarjääri jooksul on ta mänginud veel Venemaa kõrgliigas Moskva CSKA-s, Brasiilia kõrgliiga klubides Flamengo ja Corinthians, Hiina kõrgliigaklubis Shandong Luneng, Prantsusmaa kõrgliigas Monacos, Türgi klubides Alanyaspor ja Beşiktaş, Kasahstani kõrgliigaklubis Kairat ja Taani kõrgliigaklubis Midtjylland. Moskva CSKA-ga tuli ta kolm korda Venemaa meistriks. 2008. aastal valiti ta ajalehe Sport Express poolt Venemaa liiga parimaks mängijaks. Aastatel 2004–2007 kuulus Vágner Love Brasiilia jalgpallikoondisse. Palmeiras Campeonato Brasileiro Série B: 2003 Moskva CSKA Premjer Liga: 2005, 2006, 2012–13 Venemaa karikas: 2004–05, 2005–06, 2007–08, 2008–09, 2010–11, 2012–13 Venemaa superkarikas: 2006, 2007, 2009, 2013 UEFA karikas: 2004–05 Shandong Luneng Chinese FA Cup: 2014 Corinthians Campeonato Brasileiro Série A: 2015 Campeonato Paulista: 2019 Kairat Kasahstani kõrgliiga: 2020 Kasahstani karikas: 2021 Sport Campeonato Pernambucano: 2023
Anorgaaniline analüüs

Anorgaaniline analüüs on analüütilise keemia haru, mis tegeleb anorgaanilise aine koostise kindlakstegemisega või anorgaaniliste ühendite identifitseerimisega, kasutades keemilisi ja füüsikalisi meetodeid. Eesmärk võib olla kas ühe, mõne (näiteks ainete klassi) või kõigi aine komponentide kvalitatiivne või kvantitatiivne määramine. Anorgaanilise materjali kvalitatiivseks uurimiseks kasutatakse mitmeid lihtsaid teste. Näiteks anorgaanilised ühendid annavad gaasi leegile spetsiifilise värvuse vastavalt metalli ioonile; olulist teavet annavad materjali vees, hapetes või leelistes lahustamise testid; sademe teke AgNO3 lahusega näitab halogeniidioone, sademe teke BaCl2-ga näitab sulfaatiooni jne. Anorgaanilise kvantitatiivse analüüsi klassikalised keemilised meetodid on kaalanalüüs ja mahtanalüüs. Kaalanalüüsi puhul sadestatakse ja eraldatakse määratav komponent raskesti lahustuva ühendina, mis pärast kuivatamist või kuumutamist kaalutakse. Mahtanalüüsi puhul leitakse määratava komponendi kogus tiitrimiseks kulunud töölahuse mahu ja kontsentratsiooni kaudu. Tänapäeval on kasutusel efektiivsed instrumentaalmeetodid: Aatomiemissioonispektroskoopia (AES) tegeleb aatomitest kiiratava kiirguse spektrite uurimisega Aatomiabsorptsioonispektroskoopia (AAS) tegeleb aatomites neelduva kiirguse spektrite uurimisega Spektrofotomeetria mõõdab lahuse optilisi omadusi lähi-UV-, nähtava valguse ja infrapunakiirguse piirkonnas Ioonivahetuskromatograafia kolonnis oleva ioniidi (anioniidi või kationiidi) pinnal on ioonsed funktsionaalrühmad, mis interakteeruvad proovis olevate vastasmärgilise laenguga ioonidega. See võimaldab lahutada katioone, anioone ja polaarseid molekule olenevalt nende elektrilisest laengust. Klassikaline kapillaarne tsoonelektroforees on meetod, kus laetud osakesed liiguvad elektrijuhtivust omavas vedelas keskkonnas (kapillaaris on puhvri vesilahus) elektrivälja mõjul. Meetod võimaldab lahutada ioone ja laetud molekule. Elektrokeemilised tiitrimismeetodid lahuse kontsentratsiooni määramiseks, mille puhul mõõdetakse elektroodidevahelist elektrijuhtivust, pinget, voolutugevust. Need meetodid on potentsiomeetria (näiteks pH-meetrid), amperomeetria, polarograafia, kulonomeetria, konduktomeetria jt. Analüütiline keemia Anorgaaniline keemia
New York Rangers

New York Rangers on USA jäähokiklubi, mis mängib jäähokiliiga NHL-i Idakonverentsis Metropolitani divisjonis. Rangers peab kodumänge Madison Square Gardenil. New York Rangers on võitnud Stanley karika neljal korral (1927–28, 1932–33, 1939–40, 1993–94). New York Rangers on üks Original Six meeskondadest. Seisuga 29. juuli 2023 Väravavahid: Louis Domingue, Jonathan Quick, Igor Šestjorkin Kaitsjad: Adam Fox, Erik Gustafsson, Ben Harpur, Ryan Lindgren, Connor Mackey, K'Andre Miller, Braden Schneider, Jacob Trouba (kapten) Ründajad: Nick Bonino, Filip Chytil, Tyler Pitlick, Vincent Trocheck, Mika Zibanejad, Barclay Goodrow, Chris Kreider, Alexis Lafrenière, Artemi Panarin, Jimmy Vesey, Alex Belzile, Kaapo Kakko, Blake Wheeler Stanley karika võidud (4): 1927–28, 1932–33, 1939–40, 1993–94 Konverentsi võidud (2): 1993–94, 2013–14 Presidents' Trophy võidud (3): 1991–92, 1993–94, 2014–15 Divisjoni võidud (7): 1926–27, 1931–32, 1989–90, 1991–92, 1993–94, 2011–12, 2014–15 1 Eddie Giacomin 2 Brian Leetch 3 Harry Howell 7 Rod Gilbert 9 Adam Graves 9 Andy Bathgate 11 Mark Messier 11 Vic Hadfield 19 Jean Ratelle 30 Henrik Lundqvist 35 Mike Richter 99 Wayne Gretzky (ei kasutata NHL-is enam kunagi http://nhl.com/rangers
Philadelphia Flyers

Philadelphia Flyers on USA jäähokiklubi, mis mängib jäähokiliiga NHL-i Idakonverentsis Metropolitani divisjonis. Klubi asutati 1967. aastal Philadelphias. Oma kodumänge peab klubi Wells Fargo Centeris. Philadelphia Flyers on võitnud Stanley karika kahel korral (1973–74, 1974–75). Seisuga 22. juuli 2023 Väravavahid: Carter Hart, Cal Petersen, Felix Sandström Kaitsjad: Ryan Ellis, Rasmus Ristolainen, Travis Sanheim, Nick Seeler, Marc Staal, Sean Walker, Cameron York Ründajad: Sean Couturier, Morgan Frost, Tanner Laczynski, Scott Laughton, Ryan Poehling, Noah Cates, Nicolas Deslauriers, Joel Farabee, Wade Allison, Cam Atkinson, Garnet Hathaway, Travis Konecny, Owen Tippett Stanley karika võidud (2): 1973–74, 1974–75 Konverentsi võidud (8): 1974–75, 1975–76, 1976–77, 1979–80, 1984–85, 1986–87, 1996–97, 2009–10 Divisjoni võidud (16): 1967–68, 1973–74, 1974–75, 1975–76, 1976–77, 1979–80, 1982–83, 1984–85, 1985–86, 1986–87, 1994–95, 1995–96, 1999–00, 2001–02, 2003–04, 2010–11 1 Bernie Parent 2 Mark Howe 4 Barry Ashbee 7 Bill Barber 16 Bobby Clarke 88 Eric Lindros 99 Wayne Gretzky (ei kasutata NHL-is enam kunagi) http://nhl.com/flyers
Pittsburgh Penguins

Pittsburgh Penguins on USA jäähokiklubi, mis mängib jäähokiliiga NHL-i Idakonverentsis Metropolitani divisjonis. Klubi asutati 1967. aastal Pittsburghis. Oma kodumänge pidas klubi 1967–2010 Civic Arenal ja sealt alates on nende koduväljakuks PPG Paints Arena (algse nimega Consol Energy Center). Pittsburgh Penguins on võitnud Stanley karika viiel korral (1990–91, 1991–92, 2008–09, 2015–16, 2016–17). Klubi kõige tuntumad mängijad on olnud Mario Lemieux, Jaromír Jágr, Sidney Crosby, Paul Coffey, Ron Francis ja Jevgeni Malkin. Klubi peatreener on Mike Sullivan. Seisuga 21. juuli 2023 Väravavahid: Casey DeSmith, Tristan Jarry, Alex Nedeljkovic Kaitsjad: Ryan Graves, Pierre-Olivier Joseph, Marcus Pettersson, Kris Letang, Jeff Petry, Marcus Pettersson, Chad Ruhwedel, Jan Rutta Ründajad: Sidney Crosby (kapten), Lars Eller, Vinnie Hinostroza, Jevgeni Malkin, Noel Acciari, Mikael Granlund, Jeff Carter, Jake Guentzel, Andreas Johnsson, Matt Nieto, Drew O'Connor, Reilly Smith, Alexander Nylander, Rickard Rakell, Bryan Rust Stanley karika võidud (5): 1990–91, 1991–92, 2008–09, 2015–16, 2016–17 Konverentsi võidud (6): 1990–91, 1991–92, 2007–08, 2008–09, 2015–16, 2016–17 Presidents' Trophy võidud (1): 1992–93 Divisjoni võidud (9): 1990–91, 1992–93, 1993–94, 1995–96, 1997–98, 2007–08, 2012–13, 2013–14, 2020–21 21 Michel Brière 66 Mario Lemieux 99 Wayne Gretzky (ei kasutata NHL-is enam kunagi) http://nhl.com/penguins
Boston Bruins

Boston Bruins on USA jäähokiklubi, mis mängib jäähokiliiga NHL-i Idakonverentsis Atlandi divisjonis. Klubi asutati 1924. aastal Bostonis. Oma kodumänge peab klubi TD Gardenis. Boston Bruins on võitnud Stanley karika kuuel korral (1928–29, 1938–39, 1940–41, 1969–70, 1971–72, 2010–11). Klubi kõige tuntumad mängijad on olnud Bobby Orr, Phil Esposito, Milt Schmidt, Ray Bourque, Zdeno Chára, Patrice Bergeron, Brad Marchand ja David Pastrňák. Seisuga 22. juuli 2023 Väravavahid: Brandon Bussi, Jeremy Swayman, Linus Ullmark Kaitsjad: Brandon Carlo, Derek Forbort, Matt Grzelcyk, Hampus Lindholm, Charlie McAvoy, Ian Mitchell, Alec Regula, Kevin Shattenkirk, Jakub Zbořil Ründajad: Patrice Bergeron (kapten), Jesper Boqvist, Patrick Brown, Charlie Coyle, Trent Frederic, David Krejčí, Jayson Megna, Pavel Zacha, Jake DeBrusk, A. J. Greer, Milan Lucic, Brad Marchand, James van Riemsdyk, Morgan Geekie, David Pastrňák Stanley karika võit (6): 1928–29, 1938–39, 1940–41, 1969–70, 1971–72, 2010–11 Konverentsi võit (5): 1987–88, 1989–90, 2010–11, 2012–13, 2018–19 Divisjoni võit (27): 1927–28, 1928–29, 1929–30, 1930–31, 1932–33, 1934–35, 1937–38, 1970–71, 1971–72, 1973–74, 1975–76, 1976–77, 1977–78, 1978–79, 1982–83, 1983–84, 1989–90, 1990–91, 1992–93, 2001–02, 2003–04, 2008–09, 2010–11, 2011–12, 2013–14, 2019–20, 2022–23 Presidents' Trophy (4): Võidud: 1989–90, 2013–14, 2019–20, 2022–23 2 Eddie Shore 3 Lionel Hitchman 4 Bobby Orr 5 Dit Clapper 7 Phil Esposito 8 Cam Neely 9 Johnny Bucyk 15 Milt Schmidt 16 Rick Middleton 22 Willie O'Ree 24 Terry O'Reilly 77 Ray Bourque 99 Wayne Gretzky (ei kasutata NHL-is enam kunagi) https://www.nhl.com/bruins
Ants Silvere

Ants Silvere (1935. aastani Hans Silbergleich; 12. detsember 1873 Paasvere vald, Virumaa – 11. märts 1943 Assino, Tomski oblast) oli Eesti ettevõtja. Silvere sündis Paasvere vallas Aru talus Virumaal talumehe pojana. 1916. aastal omandas ta Tartus Kalda tänaval asuva õlletööstuse Livonia (loodud 1863, moderniseeritud auruõlletehaseks 1910). 1930 võttis ettevõtte juhtimise üle tema poeg Albert Silvere, kes oli õppinud õlletehnoloogiat Tšehhoslovakkias ja Saksamaal. Ants Silvere ise juhtis Jõgeval Uku jahu-, vilja- ja saeveskeid. 30. novembril 1937 valiti Ants Silvere Kaubandus-Tööstuskoja kesk- ja väiketööstuse sektsiooni liikmeks. 1939. aastal reorganiseeriti perekonnale kuuluvad äriettevõtted aktsiaseltsiks A. Silvere & Ko. 1940. aastal Livonia natsionaliseeriti ja liideti aprillis 1941 Tartu Õlletehasega (endine A. Le Coq), Livoniast sai selle Kalda tänava osakond. Tehas sai sõjasuvel 1941 tõsiselt kannatada, tootmishooned hävisid lõplikult 1944. 14. juunil 1941 küüditati Silvere Jõgevalt Siberisse, kus Ants Silvere 1943. aastal suri. Ants Silvere oli abielus Maria Silverega (neiuna Ruusmann), nende tütred on Laine Silvere-Pant (1911–2013) ja Aino Assor, pojad Udo Silvere ja Albert Silvere. Ants ja Maria Silvere ning Siegfried Panti mälestuseks asutas Tartu Ülikooli auliige Laine Silvere-Pant 1995. aastal Tartu Ülikooli Sihtasutuse kaudu Tartu Ülikooli juures mälestusfondi eesti haritlaste õppetegevuse toetamiseks ning edutamiseks. Fond annab välja Ants ja Maria Silvere ning Sigfried Panti mälestusstipendiumit majanduslikku abi vajavate Tartu Ülikooli üliõpilaste ja edasiõppijate toetuseks. "okupatsioon.ee". Originaali arhiivikoopia seisuga 3. november 2014. Vaadatud 18. oktoobril 2014. "Ants ja Maria Silvere ning Sigfried Panti mälestusstipendium"
Maria Silvere

Maria Silvere (neiupõlves Maria Ruusmann; 29. oktoober 1884 Haani, Valguta vald, Tartumaa – 1965 Tallinn) oli Eesti naisliikumise tegelane. Silvere tegutses juhtivatel kohtadel Tartu Naiskodukaitses ja Tartu Naisseltsis. Ta küüditati 14. juunil 1941 Jõgevalt Siberisse, kust naasis kodumaale 1956. aastal. Maria Silvere oli abielus ettevõtja Ants Silverega, nende tütar oli Laine Silvere-Pant (1911–2013). Ants ja Maria Silvere ning Siegfried Panti mälestuseks asutas Tartu Ülikooli auliige Laine Silvere-Pant 1995. aastal Tartu Ülikooli Sihtasutuse kaudu Tartu Ülikooli juures mälestusfondi eesti haritlaste õppetegevuse toetamiseks ning edutamiseks. Fond annab välja Ants ja Maria Silvere ning Sigfried Panti mälestusstipendiumit majanduslikku abi vajavate Tartu Ülikooli üliõpilaste ja edasiõppijate toetuseks. "Ants ja Maria Silvere ning Sigfried Panti mälestusstipendium"
Siegfried Pant

Siegfried Pant (29. aprill 1905 Viljandi – 9. juuli 1960 Toronto) oli Eesti pangandustegelane. Ta õppis aastail 1925–1930 (lõpetas) Tartu Ülikooli õigusteaduskonna kaubandusosakonnas, 1943. aastal lõpetas samas majandusteaduskonna cum laude, hiljem lõpetas Toronto Ülikooli majandusteaduskonna. Siegfried Pant kuulus Eesti Üliõpilaste Seltsi. Alates 1926. aastast oli ta Viljandi linnavalitsuse, hiljem Tartu Eesti Laenu ja Hoiu Ühisuse ametnik ja pearaamatupidaja, 1938–1940 Tallinna Linnapanga pearaamatupidaja. Sõdurina viidi ta 1944 Saksamaale, sealt emigreerus 1948. aastal Kanadasse. Seal lõpetas ta vannutatud raamatupidajate kursused ning töötas vannutatud raamatupidajana kuni surmani 1960. aastal. 1936. aastal abiellus ta Laine Silverega. Siegfried Pandi ning Ants ja Maria Silvere mälestuseks asutas Tartu Ülikooli auliige Laine Silvere-Pant 1995. aastal Tartu Ülikooli Sihtasutusi kaudu Tartu Ülikooli juures mälestusfondi eesti haritlaste õppetegevuse toetamiseks ja edutamiseks. Fond annab välja Ants ja Maria Silvere ning Sigfried Panti mälestusstipendiumit majanduslikku abi vajavate Tartu Ülikooli üliõpilaste ja edasiõppijate toetuseks. Tartu Ülikooli üliõpilased "Ants ja Maria Silvere ning Sigfried Panti mälestusstipendium"
Bruno Julie

Louis Richard Bruno Julie (sündinud 11. juulil 1973 Rose-Hillis (praegu Beau-Bassin Rose-Hill, Mauritius)) on Mauritiuse poksija. Ta on esimene Mauritiuse sportlane, kes võitis olümpiamedali. Julie võitis kukk-kaalus (kuni 54 kg) 2008. aasta Pekingi olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Yankiel Leónile (Kuuba). Ta osales kukk-kaalus (kuni 54 kg) 14. maailmameistrivõistlustel (Chicago, 2007), kuid kaotas oma kohtumise veerandfinaalis hilisemale pronksmedalivõitjale Joseph Murrayle (Inglismaa) ja jäi edasisest medaliheitlusest välja. 29. suveolümpiamängude poksivõistlus. Tulemused inglise keeles 14. maailmameistrivõistlused poksis. Chicago 2007. Tulemused inglise keeles
Jaan Jõgever

Jaan Jõgever (15. juuni / 27. juuni 1860 Hindu, Jaani kihelkond – 6. november 1924) oli eesti kirjanik, keeleteadlane, tõlkija ja kultuuriloolane, tsaariaegse Tartu Ülikooli viimane eesti keele lektor 1909–1918. Jaan Jõgever sündis Saaremaal Jaani kihelkonnas Maasi vallas Hindu külas Kuusiku talu rentniku pojana. Pärast Põriku kihelkonnakooli lõpetamist õppis ta aastatel 1873–1877 Riias vaimulikus koolis ja 1877–1882 Riia Vaimulikus Seminaris, kuid soovimata preestriks saada, lahkus lõpetamata. Saanud Tallinna Aleksandri gümnaasiumis eksternina lõputunnistuse, astus ta aastal 1883 Tartu Ülikooli õigusteaduskonda, kust ta aga siirdus ajaloo-keeleteaduskonda slavistikat õppima, lõpetas aastal 1887 ülikooli teaduste kandidaadi kraadiga, esitades käsikirjalise venekeelse väitekirja, milles võrdles slaavi loomaeepost soome omaga. Ta töötas aastatel 1884–1889 Hugo Treffneri Gümnaasiumis vene keele õpetajana ja 1903–1920 eesti keele õpetajana. Aastatel 1889–1892 töötas ta Tallinna ja Rakvere ringkonna rahvakoolide inspektorina, 1892–1903 Tartus tsensorina. Aastatel 1909–1918 töötas ta Tartu Ülikoolis eesti keele lektorina, sügisest 1919 oli ta Tartu Ülikoolis eesti keele professori kohusetäitja, sügisest 1924 korraline professor. Jõgever oli aastatel 1885–1892 Eesti Kirjameeste Seltsi juhatuse liige ja toimetas seltsi aastaraamatuid, 1886–1890 oli ta ajakirja Oma Maa tegevtoimetaja. Ta oli üks innukamaid Eesti Kirjanduse Seltsi asutajaid, oli aastatel 1907–1924 seltsi juhatuse liige ja 1922–1924 seltsi juhatuse esimees. Ta rajas aastal 1906 ajakirja Eesti Kirjandus, mida andis alguses omal kulul välja ja suurelt jaolt ka kirjutas ise; aastal 1915 loovutas ta toimetajakoha Johannes Voldemar Veskile. Jõgever suri Tartus ja ta on maetud Raadi kalmistule. Jaan Jõgever Eesti biograafilises andmebaasis ISIK
Mihhail Frunze (jõelaev)

Mihhail Frunze (vene keeles Михаил Фрунзе) on nelja tekiga Valerian Kuibõšev-klassi ainus Venemaa spaa-jõereisilaev, mis on ehitatud Národný Podnik Škoda Komárno laevatehases (slovaki keeles Slovenské Lodenice n.p. Komárno) Komárnos Tšehhoslovakkias 1980. aastal. Laev sai nime Nõukogude Liidu partei- ja riigitegelase ning sõjaväelase Mihhail Frunze auks. Kiil pandi laevale tehasenumbriga 2005 Národný Podnik Škoda Komárno laevatehases Komárnos ning laev anti Nižni Novgorodis asuvale Volga Laevakompaniile (VORP) üle 1980. aastal. Volga Laevakompanii ja hiljem selle tütarettevõtted Volga-Flot-Tur ning Vodohod (vene keeles ВодоходЪ) kasutavad Mihhail Frunzet tänapäevani. Laeva ehitusaasta ja laevatehase logoga silt Jõelaeva korstnad Päästepaat Jõereisilaevade loend Водоизмещение и осадка (displacement) (vene keeles) Laeva plaani järgi (vene keeles) Михаил Фрунзе (vene keeles) Spaa-jõereisilaev (vene keeles) Ship listing of the project 92-016 (inglise keeles) Laev Vodohodi kodulehel (vene keeles) 2013 sõiduplaan ja hinnad (vene keeles)
Kadiyalur Uruttirangannanar

Kadiyalur Uruttirangannanar (tamili கடியலூர் உருத்திரங்கண்ணனார்) oli tamili luuletaja, kes elas 3.-4. sajandil Sangami ajastul. Teda peetakse antoloogia Pattuppāṭṭu poeemide "Paṭṭiṉappālai" ja "Perumpāṇāṟṟuppaṭai" autoriks, samuti "Akanaṉūṟu" 167. laulu ja "Kuṟuntokai" 352. laulu autoriks.
Clarisse Ratsifandrihamanana

Clarisse Ratsifandrihamanana (sünninimi Clarisse Hortense Ravaoarisoa Andrimampandry; 5. detsember 1926 Fenoarivo Atsinananas – 28. juuni 1987 Antananarivos) oli malagassi kirjanik. Ta abiellus 1946 Henri Ratsifandrihamananaga ja neil oli 8 last. Ta võitis seitse kirjandusauhinda ning oli Madagaskari Akadeemia liige ja Auleegioni ordeni kavaler. Tema looming oli nii stiililt kui žanrilt mitmekesine. Esimene romaan, 1948 kirjutatud "Fahavaratra" ilmus 1969. aastal. Elulugu (prantsuse keeles)
Žatai

Žatai (vene ja sahha keeles Жатай) on alev Venemaal Sahhas. Moodustab munitsipaalmoodustise (linnaringkonna) Žatai linnaringkond. Asula asub Leena vasakul kaldal, 15 km Jakutskist allavoolu. Elanike arv 2010. aastal oli 9263. Žatais asub sadam, laevaremonditehas ja Jakutski naftabaas. Enne 2008. aastal alanud majanduskriisi planeeriti suure maagaasist ammoniaaki tootva keemiatehase ehitamist; selle projekteerimiseks sõlmiti ka leping. Jakuutia laseb gaasi välja (vene keeles) «Восточно-сибирская газохимическая компания» kutsub Jakuutia elanikke avalikule arutelule (vene keeles) Žatai pildid (vene keeles)
Indikaatorid (pakendamise lisatarvikud)

Indikaatorid on kauba transporditingimusi salvestavad pakendamistarvikud. Indikaatorite kasutamisel on põhiliselt kaks funktsiooni: Ennetav funktsioon – indikaatoritähise olemasolu tekitab inimestes tähelepanu ja nõuab ettevaatlikku kauba käsitlemist. Tagajärgede mõõtmise funktsioon – aitab kindlaks määrata tarne jooksul tekkinud kahjustuste põhjuseid, näiteks muutusi keskkonnatingimustes ja kauba väärkäsitlemist. Põrututusindikaator näitab, kas kaup on transportimisel või ladustamisel saanud ohtlikke põrutusi. Indikaatori tundlikkus valitakse lähtuvalt toote suurusest, kaalust ja ehitusest. Kui toodet tabab tugevam löök kui indikaatori aktiveerimispiir, siis ta reageerib kohe. Põrutusindikaatorid on ühekordseks kasutamiseks. Kaldeindikaatorid näitavad, kas tooteid on transpordi käigus kallutatud suurema nurga all kui oli lubatud. Indikaator reageerib lubatud kalde ületamisel ja seda pole enam võimalik algasendisse seada. Kui toodet tabab tugevam löök kui indikaatori aktiveerimispiir, siis ta reageerib kohe. Niiskuseindikaator näitab suhtelist niiskust pakendi sees. Temperatuuriindikaatorid näitavad toodet mõjutanud maksimaalset või minimaalset temperatuuri. Olenevalt sellest, kas toode on tundlik sooja või külma suhtes, kasutatakse vastavat indikaatorit. Tooted:Pakenditarvikud:Indikaatorid
Jaan Tamm (major)

Jaan Tamm (6. juuli 1894 Vana-Võidu vald, Viljandimaa – 8. juuli 1977 Eesti) oli eesti sõjaväelane (major) Jaan Tamm lõpetas 1913. aastal linnakooli, 19. augustil 1918[küsitav] ülendati ta ohvitseriks jalaväe erialal. Jaan Tamm teenis Eesti sõjaväes alates 1918. aasta novembrist. 1924. aastal ülendati Jaan Tamm, kes teenis Sõjavägede Ühendatud Õppeasutustes nooremleitnandist leitnandiks. 1930. aastal teenis Jaan Tamm Üksikus Scouts jalaväepataljonis ja ülendati kapteniks ning 1937. aasta veebruaris riigivanema käskkirjaga majoriks. Teise maailmasõja ajal määrati Jaan Tamm moodustatud 1. Eesti Piirikaitserügemendi ülemaks ning osales Eesti kaitselahingutes 1944. aasta sügisel. Pärast nõukogude vägede edukat pealetungioperatsiooni Tartu all ja Eesti okupeerimist asus ta end varjama ja elas hiljem valenime all Raplas ja oli pikka aega sealse täitevkomitee kommunaalosakonna juhatajana. Pärast väljakuulutatud amnestiat, legaliseerus. Jaan Tamm suri 8. juulil 1977 Eestis. Major J. Tamme saatus kerkib punabroshüüris. Eesti Päevaleht, 30. aprill 1971, nr. 34, lk. 4. Ohvitseride andmekogu
1997. aasta Kuldgloobuse auhinnad

1997. aasta Kuldgloobuse auhinnad olid 54. Kuldgloobuse auhinnad, mis jagati välja 19. jaanuaril 1997. aastal. Cecil B. DeMille'i nimeline elutööauhind anti Dustin Hoffmanile. Parim draamafilm: "Inglise patsient" (The English Patient) Parim draamafilmi naisnäitleja: Brenda Blethyn – "Secrets & Lies" Parim draamafilmi meesnäitleja: Geoffrey Rush – "Shine" Parim muusika- või komöödiafilm: "Evita" Parim muusika- või komöödiafilmi naisnäitleja: Madonna – "Evita" Parim muusika- või komöödiafilmi meesnäitleja: Tom Cruise – "Jerry Maguire" Parim naiskõrvalosatäitja: Lauren Bacall – "The Mirror Has Two Faces" Parim meeskõrvalosatäitja: Edward Norton – "Primal Fear" Parim võõrkeelne film: "Kolja", Tšehhi Parim lavastaja: Miloš Forman – "The People vs. Larry Flynt" Parim stsenaarium: Scott Alexander – "The People vs. Larry Flynt" Parim muusika: Gabriel Yared – "Inglise patsient" Parim laul: "You Must Love Me" filmist "Evita" Parim draamasari "Salatoimikud" (The X-Files) Parim draamasarja naisnäitleja: Gillian Anderson – "Salatoimikud" Parim draamasarja meesnäitleja: David Duchovny – "Salatoimikud" Parim muusika- või komöödiasari: "Kolmas kivi Päikesest" (3rd Rock from the Sun) Parim muusika- või komöödiasarja naisnäitleja: Helen Hunt – "Hull sinu järele" (Mad About You) Parim muusika- või komöödiasarja meesnäitleja: John Lithgow – "Kolmas kivi Päikesest" Parim lühisari või telefilm: "Rasputin" Parim lühisarja või telefilmi naisnäitleja: Helen Mirren – "Losing Chase" Parim lühisarja või telefilmi meesnäitleja: Alan Rickman – "Rasputin" Parim telefilmi, tele- või lühisarja naiskõrvalosatäitja: Kathy Bates – "The Late Shift" Parim telefilmi, tele- või lühisarja meeskõrvalosatäitja: Ian McKellen – "Rasputin"
1996. aasta Kuldgloobuse auhinnad

1996. aasta Kuldgloobuse auhinnad olid 53. Kuldgloobuse auhinnad, mis jagati välja 21. jaanuaril 1996. Cecil B. DeMille'i nimeline elutööauhind anti Sean Conneryle. Parim draamafilm: "Mõistus ja tunded" (Sense and Sensibility) Parim draamafilmi naisnäitleja: Sharon Stone – "Casino" Parim draamafilmi meesnäitleja: Nicolas Cage – "Lahkumine Las Vegasest" (Leaving Las Vegas) Parim muusika- või komöödiafilm: "Babe" Parim muusika- või komöödiafilmi naisnäitleja: Nicole Kidman – "To Die For" Parim muusika- või komöödiafilmi meesnäitleja: John Travolta – "Tooge jupats" (Get Shorty) Parim naiskõrvalosatäitja: Mira Sorvino – "Mighty Aphrodite" Parim meeskõrvalosatäitja: Brad Pitt – "Kaksteist ahvi" (12 Monkeys) Parim võõrkeelne film: "Hüljatud" (Les Misérables), Prantsusmaa Parim lavastaja: Mel Gibson – "Kartmatu" (Braveheart) Parim stsenaarium: Emma Thompson – "Mõistus ja tunded" Parim muusika: Maurice Jarre – "Jalutuskäik pilvedel" (A Walk in the Clouds) Parim laul: "Colors Of the Wind" filmist "Pocahontas" Parim draamasari "Party of Five" Parim draamasarja naisnäitleja: Jane Seymour – "Dr. Quinn" Parim draamasarja meesnäitleja: Jimmy Smits – "NYPD Blue" Parim muusika- või komöödiasari: "Cybill" Parim muusika- või komöödiasarja naisnäitleja: Cybill Shepherd – "Cybill" Parim muusika- või komöödiasarja meesnäitleja: Kelsey Grammer – "Frasier" Parim lühisari või telefilm: "Indictment: The McMartin Trial" Parim lühisarja või telefilmi naisnäitleja: Jessica Lange – "A Streetcar Named Desire" Parim lühisarja või telefilmi meesnäitleja: Gary Sinise – "Truman" Parim telefilmi, tele- või lühisarja naiskõrvalosatäitja: Shirley Knight – "Indictment: The McMartin Trial" Parim telefilmi, tele- või lühisarja meeskõrvalosatäitja: Donald Sutherland – "Citizen X"